SNJEŽNI PILOT

Pala mi jedne zime pahuljica na dlan. Nešto ju je mučilo. Što? Nisam znala. Riječ nije htjela prozboriti pa sam je sama morala upitati.

„Muči li te nešto?“ upitala sam je.

„Možda…“ tiho mi šapnula. Prinijela sam je bliže uhu i poslušala njene jade.

„Vidiš… nije tako jednostavno biti pahuljica. Prvo si mala kap negdje u jezeru, a onda samo ispariš. Popneš se gore, u visinu. Ne znaš gdje si ni kuda ideš, a tamo gore si sam svoj pilot. Kakav je to pilot koji ne zna kuda ide? Načula sam glasiće u oblaku kako govore gdje žele pasti. Neki su htjeli pasti na krovove, neki na tobogane, a neki na vrh nečije kape. Naš oblak se dizao u sve hladnije nebo. Neke kapi su se već pretvarale u pahulje i padale. Bilo me je strah. Past ću, a gdje? Što ću postići kao pilot koji padne, a ni ne zna gdje?Ja sam samo bezvrijedni pilot koji je na kraju pao na nečiji dlan“ izjadala mi se.

„E, pa ti si, dragi moj pilotu, divna moja pahuljice, danas, čim si pala na moj dlan, uljepšala mi čitavu zimu“ odgovorih joj.

Klara Krnić, 6.b